Cum poţi debloca un iPhone folosind scanarea facială, dacă ai mască. Soluţia propusă de Apple.
Apple a găsit o soluţie la problema scanării faciale a utilizatorilor cu mască. Rezolvarea implică achiziţionarea unui alt produs al companiei. Noua facilitate va face parte din iOS 14.5, care nu se ştie când va fi lansat.
Dacă ai iPhone şi ai setată deblocarea cu identificarea feței, știi că nu funcționează dacă ai masca pe față. Adică mai tot timpul, de câteva luni încoace.Dar Apple vine cu o soluție. Poți să-ți deblochezi telefonul cu ajutorul Apple Watch. Dacă nu ai unul, îți spun că această soluție te va costa cel puțin 399 de dolari.Deocamdată, deblocarea prin Apple Watch este în teste, dar va fi disponibilă în curând. Apple a renunţat de ceva vreme la opţiunea de scanare a amprentei pentru deblocarea telefonului. Și dacă Face ID nu merge, utilizatorii de iPhone trebuie să bage codul PIN. Un inconvenient pentru cei care se grăbesc.